n_a

Niliamka nikiwa mwenye furaha ribo ribo hiyo Jumamosi hiyo. Ilikuwa
  siku ya thamana sana nyumbani kwetu. Siku moja niliamka nikiwa na
  furaha sana maishani. huo wakati nilikuwa na dada yangu aliyemaliza
  shule. Dada yangu aliniambia mama ananiita mimi nikasema naenda kumbe
  hiyo siku ilikuwa siku yangu ya kuzaliwa. Niliposikia hivyo kutoka kwa
  mama yangu nilikimbia kwa sababu sikujua hiyo siku ya Jumamosi ilikuwa
  siku ya kuzaliwa kwangu.

  Niliposikia hivyo kutoka kwa mama yangu nilikuwa na furaha ribo ribo.
  Siku hiyo sikuchafuka hata kidogo. Mama yangu akaniambia enda uoge
  kisha tuende tukatembee. Ilipofika saa ya kwenda kutembea kumbe
  tulipata watu wanaenda kwenye duka kubwa lenye vitu vingi. Kisha
  tukanunua keki, soda, biskuti, peremende na bisi na vinginevyo vyote.

  Tulipata dada yangu amepika pilau kwa nyama. Nilialika marafiki zangu
  kwa hiyo siku yangu ya kuzaliwa tukasherekea pamoja nao. Niliwaita
  wanisaidie kupanga kofia na maridadi. Walipomaliza kurembesha nyumba
  yote wakaanza kuiimba sasa. Tulianza kusheherekea kwa siku yangu ya
  kuzaliwa. Nilikata keki kila mtu akapewa soda na keki. Tulikula
  tukabakisha. Tulipomaliza ikabaki ya watu wazima wakabaki
  wakisheherekea.

  Mimi nilimaliza kusherekea na marafiki wangu wote, pia nami
  nikawasindikiza, wakinipa zawadi na wengine pesa. Sasa mimi
  nilipowaacha wakiendelea na vitu vyao, nilienda kulala. Mimi nakuambia
  hiyo siku ilikuwa siku yenye furaha sana. Siku hiyo haikuisha kwa
  haraka sana.

  Mimi hiyo siku ilikuwa siku yangu ya heshima sana. Mimi nilifurahi pia
  na wazazi wangu wote, pia hao waliniunga mkono kwa siku yangu ya
  kuzaliwa. Mimi nilifurahi sana kwa sababu siku hiyo haikuisha kwa
  haraka. Tulipomaliza watu walipigwa picha zao pia wakaenda nazo
  nyumbani kwao. Mimi nilifurahi sana vile waliniimbia wimbo uliyo na
  busara sana.

  Nakumbuka kuwa ujumbe ulifika kwa kila mtu niliowaalika kwa siku yangu
  ya kuzaliwa pia watu wote walikuwa wamekuja kwetu kusherehekea nami
  nasema asante sana. Asante sana marafiki wangu wote na mbarikiwe sana.
  Hii ndiyo insha yangu ya niliamka nikiwa mwenye furaha sana.